kardosdrur/scandi-wiki huggingface dataset:
Eduard Lassen

Eduard Ludvig Lassen (født 13. april 1830 i København, død 15. januar 1904 i Weimar) var en danskfødt komponist og dirigent, som voksede op og uddannedes i Belgien og virkede i Tyskland.

Biografi 
Familien flyttede fra København til Bruxelles i 1832, hvor Lassen blev optaget på musikkonservatoriet i 1842. Mens han studerede der, vandt han flere priser, og i 1851 den højeste belgiske musikalske udmærkelse, Prix de Rome for en kantate. Derefter drog han på uddannelsesrejse i Tyskland: Han var bl.a. en tid i Weimar, hvor han lærte Franz Liszt at kende. Efter et længere ophold i Italien fik han 1857 sin første opera Le roi Edgar opført med stor succes i Weimar. I 1858 blev han fastansat som hofmusikdirektør i storhertugdømmet Sachsen-Weimar-Eisenach, og da Liszt trak sig tilbage i 1861 efterfulgte Lassen ham som hofkapelmester, en stilling han beholdt til 1895. Storertugdømmet havde på den tid (1910) en befolkning på ca. 417.000 personer og en størrelse på 3610 km² (Fyn 2008: ca. 480.000 personer og 2984 km²).

I de kommende år blev han en respekteret dirigent og anerkendt komponist. Han komponerede flere operaer og musik til en del skuespil, symfonier, værker for kor og orkester og en lang række sange. Naturligt nok var hans musik påvirket af både Liszt og Wagner. Som dirigent forestod han bl.a. førsteopførelsen af operaen Samson og Dalila af Camille Saint-Saëns i 1877 og flere af Wagners operaer. Efter sigende ville Wagner gerne have haft ham tilknyttet operaen i München, som dengang var Wagners base. 

I 1892 var Lassen på et koncertbesøg i København, hvor han dirigerede 2 koncerter med fortrinsvis sin egen musik, Symfoni i D-Dur, forspil af Faust-musikken og en festouverture. Tidligere havde netop skuespillet Faust været opført på både Dagmarteatret og Det kongelige Teater med hans musik.

Han var æresdoktor ved universitetet i Jena og blev i 1895 af storhertug Carl-Alexander udnævnt til generalmusikdirektør og fik af den tyske kejser overrakt ”den store guldmedalje for kunst og videnskab”.

Værker 
 Frauenlob (opera 1860)
 Le captif (opera 1868)
 Niebelungen (skuespil)
 Ødipus (skuespil)
 Faust (skuespil af Goethe)
 Symfonier (mindst 2)
 Koncertouverturer
 Kantater
 Te Deum
 sange

Kilder m.m. 
 Dansk biografisk Leksikon 1. og 3. udgave

Komponister fra Danmark
Komponister fra Belgien
Komponister fra Tyskland
Dirigenter fra Danmark
Dirigenter fra Belgien
Dirigenter fra Tyskland
Danskere i 1800-tallet
Personer i Dansk Biografisk Leksikon
Hofkapelmestre
Æresdoktorer
Personer fra København
Jøder fra Danmark
Plan B (musiker)

Benjamin Paul Ballance-Drew (født 22. oktober 1983), bedre kendt som Plan B, er en sanger fra England.

Diskografi 
 Who Needs Actions When You Got Words (2006)
 The Defamation of Strickland Banks (2010)
 Ill Manors (soundtrack) (2012)
 Heaven Before All Hell Breaks Loose (2018)

Eksterne henvisninger 

 
 
 

Musikere fra England
Musikere fra 679 Artists
Asienmesterskabet i håndbold 1993 (mænd)

Asienmesterskabet i håndbold 1993 for mænd er det 7. Asienmesterskab i håndbold for mandlige håndboldlandshold. Turneringen blev afviklet i Manama, Bahrain i perioden 24. september – 5. oktober 1993 med deltagelse af 12 hold.

Mesterskabet blev vundet af Sydkorea for femte gang i træk. I finalen besejrede sydkoreanerne Kuwait med 26-22. Bronzemedaljerne gik til Japan, som i bronzekampen vandt over Saudi-Arabien, som i øvrigt meget bemærkelsesværdigt endte på fjerdepladsen, på trods af at holdet kun vandt én kamp i løbet af turneringen.

Resultater

Indledende runde 

De 12 hold spillede i fire grupper med tre hold, hvorfra de to bedste hold i hver gruppe gik videre til hovedrunden.

Gruppe A

Gruppe B

Gruppe C

Gruppe D

Hovedrunde 

De to bedste hold fra hver indledende gruppe spillede i hovedrunden om fire pladser i semifinalerne. De otte hold var inddelt i to nye grupper med fire hold i hver. Vinderne af de indledende grupper B og D samt toerne fra gruppe A og C samledes i gruppe E, mens de øvrige fire hold spillede i gruppe F.

Vinderne og toerne i de to hovedrundegrupper gik videre til semifinalerne, treerne gik videre til kampen om 5.- og 6.-pladsen, mens firerne måtte tage til takke med at spille om 7.- og 8.-pladsen.

Gruppe E

Gruppe F

Placeringskampe

Kampe om 5.- til 8.-pladsen 

De to hold, som sluttede på tredjepladserne i hovedrundegrupperne, spillede om 5.- og 6.-pladsen, mens holdene, der sluttede på fjerdepladserne, spillede om 7.- og 8.-pladsen.

Semifinaler, bronzekamp og finale

Kilder / eksterne henvisninger 
Asian Handball Federation 
Handball World Archive – Men Handball VII Asia Championship 1993 Manama (BRN) 24.09-05.10 

1993
Håndbold i 1993
Manama
Håndbold i Bahrain
Technics

Technics, Panasonic varemærke, kom på markedet i 1965; producerer bl.a. grammofoner, cd-afspillere, båndoptagere, keyboards, forstærkere og højttalere.

Eksterne henvisninger 

 Officielt websted

Referencer 

Elektronikvirksomheder fra Japan
Etableret i 1918
Panasonic
Cd-afspiller

En CD-afspiller er et elektronisk apparat til afspilning af CD-skiver.

CD-afspillere findes som regel i stereoanlæg til hjemmebrug, i bilradioer, i computere eller som bærbare enheder. Nogle CD-afspillere kan også afspille skiver af andre typer end CD, som f.eks. DVD eller CD-ROM. DJ's benytter ofte mere avancerede CD-afspillere, hvor man blandt andet kan justere afspilningens hastighed.

De fleste CD-afspillere kan kun rumme én skive ad gangen, men der findes CD-afspillere som kan rumme flere skiver ad gangen. Disse kaldes CD-skiftere. Fordelen ved disse er, at man kan skifte mellem sporene på de forskellige skiver uden at skulle skifte skive. Sony og Philips var de to firmaer som arbejdede hårdest med at udvikle den nye teknik kaldet Compact Disc. I 1981 havde de to firmaer tilsammen udviklet en accepteret standard for denne teknik, hvilket muliggjorde at man kunne begynde både at producere og sælge CD-afspillere for almenheden. Der blev lavet forskellige prototyper af CD-afspillere, hvor man blandt andet testede at placere skiven i forskellige stillinger. Sony var først på markedet i 1982 med deres model, CDP-101. I 1984 lykkedes det også Sony at lancere den første bærbare CD-afspiller, D-50, som solgte over alle forventninger. Modellen fik siden navnet Discman, eftersom det var CD-markedets svar på Walkman.

1983 kan man sige var startåret for CD-afspillere, da det var dér salget for alvor gik i gang. Udover Sony havde både Philips og Hitachi modeller ude på markedet. Sony solgte så mange CD-afspillere, at andre producenter var tvunget til at halvere deres priser. I 1986 blev der solgt over en million CD-afspillere, hvilket gør CD-afspilleren til et af de hurtigst voksende elektronikprodukter nogensinde, sammen med den nyere DVD-afspiller.

Billeder

Eksterne kilder/henvisninger 

Medieafspillere
The Redemption

The Redemption er navnet på den amerikanske sanger, Brooke Hogans andet studiealbum. Det udkom i juli 2009, men har kun solgt 11.000 eksemplarer. På albummet samarbejdede Brooke med bl.a. Flo Rida, Colby O'Donis og Stack$.

Trackliste 

Album fra 2009
Undiscovered

Brooke Hogans første studiealbum Undiscovered udkom i efteråret 2006. Albummet har solgt over 127.000 eksemplarer. Der er udgivet tre singler fra "Undiscovered"; "About Us", "Heaven Baby" og "For a Moment".

Trackliste 

Album fra 2006
Erik Schmedes

Erik Anton Julius Schmedes (27. august 1868 i Gentofte – 23. marts 1931 i Wien) var en dansk operasanger, især kendt for sine tenorroller i operaer af Richard Wagner. 

Erik Schmedes kom til verden i en familie af musikere, bl.a. broderen, der var violinisten og komponisten Hakon Schmedes. Efter at have studeret i Paris, Berlin og Wien fik han sin debut som baryton i Wiesbaden i 1891 i Wagners Lohengrin. Han fortsatte med at synge som baryton indtil 1897 og debuterede som tenor i 1898 i titelrollen i Wagners Siegfried på hofoperaen i Wien, nu kendt som Wiener Staatsoper. Under Gustav Mahlers ledelse blev han en af operaens mest fremtrædende sangere. 

Schmedes sang desuden i Bayreuth fra 1899 til 1906, Han optrådte også på New York Metropolitan Opera i 1908/09-sæsonen, bl.a. i Valkyrien, Ragnarok, Parsifal og Tristan og Isolde. I løbet af sin karriere nåede han 1.130 opførelser i 42 roller. Der foreligger grammofonindspilninger med ham. 

Schmedes medvirkede i to stumfilm.

Schmedes sidste optræden var i 1924. Han virkede siden som sanglærer i Wien.

Erik Schmedes er begravet i familiegravstedet på Gentofte Kirkegård. Gaden Schmedesweg i Wien (Ottakring) er opkaldt efter ham.

Eksterne henvisninger 

 Cervenka, G., 2006, 'Ein legendärer Helden-Tenor', Österreichischer Rundfunk . Tysk. Besøgt 15. februar 2010.
 Hefling, S., 2003, Liner Notes  for Mahler’s Decade in Vienna: Singers of the Court Opera 1897-1907, Marston Records 53004-2. Engelsk. Besøgt 15. februar 2010.
 
 Gentofte Kirkegård. Besøgt 15. februar 2010.
 Thompson, H., 'Wagner at Bayreuth and at Munich', , September 1902. Engelsk. Besøgt 15. februar 2010.

Operasangere fra Danmark
Danskere i 1800-tallet
Danskere i 1900-tallet
Personer fra Gentofte
Central Intelligence Organization

Central Intelligence Organisation (CIO) er Zimbabwes nationale efterretningstjeneste eller “hemmelige politi”. Det blev dannet i Rhodesia efter ordre fra premierminister Winston Field i 1963 efter opløsningen af Føderationen af Rhodesia og Nyasaland.

Zimvigil i Storbritannien har offentliggjort en liste over CIO og ZRP-individer, hvis navne oftest er blevet nævnt af MDC-medlemmer som har været arresteret og tortureret.

Henvisninger 
 Flower, Ken (1987). Serving Secretly – An Intelligence Chief on Record Rhodesia into Zimbabwe 1964 to 1981, London, John Murray.

Fodnoter 

Efterretningstjenester
Zimbabwe
Etableret i 1963
Brodersby

Brodersby kan henvise til flere stednavne i Sydslesvig:

 Brodersby (Angel) – en landsby i Angel
 Brodersby (Svans) – en landsby i Svans
Ruben Studdard

Christopher Ruben Studdard (født 12. september 1978) er en amerikansk pop-, R&B- og gospel-sanger. Han blev kendt som vinder af anden sæson af American Idol. Han blev nomineret til en Grammy Award  i december 2003 for Best Male R&B Vocal Performance for "Superstar."

Diskografi

Studiealbum 
 2003: Soulful
 2004. I Need an Angel
 2006: The Return
 2009: Love Is

Eksterne henvisninger 
 Officiel hjemmeside 

Sangere fra USA
Deltagere i American Idol
Ny nordisk hverdagsmad

Ny Nordisk Hverdagsmad (engelsk The New Nordic Diet) er en kosttype, der udvikles i forbindelse med forskningsprojektet OPUS ved LIFE - Det Biovidenskabelige Fakultet ved Københavns Universitet. Kosten tager afsæt i ”Manifestet for det ny Nordiske Køkken”  og skal tage størst mulig hensyn til både det enkelte menneskes sundhed og til planetens. Ny Nordisk Hverdagsmad bygger på råvarer med en klar nordisk identitet, er enkel i sit udtryk og må gerne være "sæsonnær" og indeholde et element af fornyelse. Udviklingen af Ny Nordisk Hverdagsmad sker i forbindelse med Arbejdspakke 1  under OPUS, og i spidsen for dette arbejde står kok og adjungeret professor på LIFE Claus Meyer – suppleret af flere arbejdsgrupper og advisory boards.

Dansk forskning viser, at det nye nordiske hverdagsmad er mindst lige så sundt som Middelhavskosten, som vi i Danmark længe har set som et ideal at leve efter. Mere præcist har nyere forskning vist, at Ny Nordisk Hverdagsmad både sænker det usunde kolesteroltal og sænker blodtrykket. 

Det høje indhold af fuldkorn og fibre i de lokale råvarer, som man bør benytte sig af i Danmark, medvirker samtidig til en forebyggelse af kræft, diabetes og andre sygdomme.

Der er blevet opstille nogle principper, man bør leve efter ift. det nye nordiske hverdagsmad:
 Spis mere frugt og grønt hver dag (bær, kål, rodfrugter, bælgfrugter, kartofler og krydderurter)
 Spis mere fuldkorn (havre, rug og byg)
 Spis mere mad fra havet og søerne
 Spis kød af højere kvalitet, men mindre af det
 Spis mere mad fra de vilde landskaber
 Vælg økologisk hver gang du kan
 Undgå tilsætningsstoffer i maden
 Vælg flere måltider på bagrund af sæsonen
 Spis mere hjemmelavet mad
 Smid mindre mad ud

Formål 
Formålet med at udvikle Ny Nordisk Hverdagsmad er i første ombæring at undersøge effekten af at spise denne kosttype sammenlignet med den gennemsnitlige danske mad. Dette testes i de øvrige arbejdspakker under OPUS. Til brug for disse undersøgelser er opgaven for Arbejdspakke 1 derfor helt konkret at udvikle mere end 100 opskrifter indenfor ny nordisk hverdagsmad til forskningsprojektets øvrige faser. Opskrifterne udvikles og præsenteres blandt andet via websitet Idegryden. OPUS ledes af professor, dr. med. Arne Astrup og er finansieret af Nordea-fonden med 100 mio. kr.

Konturer (sammendrag) 
Fundamentet for Ny Nordisk Hverdagsmad er en række konturer, der søger at skabe sammenhæng mellem sundhed, velsmag og bæredygtighed og som samtidig skaber et køkken med en klar nordisk identitet.

 Mere frugt og grønt hver dag (meget mere: bær, kål, rodfrugter, bælgfrugter, kartofler og krydderurter)
 Mere fuldkorn – især havre, rug og byg
 Mere mad fra havet og søerne
 Kød af højere kvalitet, men mindre af det
 Mere mad fra de vilde landskaber
 Vælg økologisk hver gang du kan
 Undgå tilsætningsstoffer i maden
 Flere måltider tættere på sæsonen
 Mere hjemmelavet mad
 Smid mindre ud

Se også 
Det nye nordiske køkken

Eksterne henvisninger 
 OPUS' hjemmeside – præsentation af det samlede forskningsprojekt
 Idegryden – udvikling af ny nordisk hverdagsmad

Referencer 

Forskningsprojekter
Ernæring
Bredbladet pilblad

 
Bredbladet Pilblad (Sagittaria latifolia) er en flerårig urteagtig plante, der danner tæppeagtige bevoksninger. Planten danner  tynde udløbere, som danner rodknolde på størrelse med golfbolde. Knoldene er spiselige og har været udnyttet af den oprindelige befolkning i Amerika.

Beskrivelse 
Bladene sidder i en roset på en ganske kort, hårløs stængel eller direkte ved jorden. Bladene er helrandede og har en meget foranderlig form, spændende fra en helt smal pilform til en bred kileform. Undervandsblade er dog båndformede. Bladribberne er parallelle, og bladkødet er svampet og tykt. Begge bladsider er lyst græsgrønne. 

Blomstringen sker i juli-september, hvor de hanlige blomster kendes på deres buskede, gule støvdragere, mens de hunlige har en ophovnet, grønlig frugtknude i midten. Begge slags blomster er regelmæssige og 3-tallige med tre hvide blosterblade. Frugterne er trerummede kapsler med mange frø.

Rodnettet består af trævlede rødder og nogle meget lange, tynde udløbere, som danner rodknolde på størrelse med en golfkugle. Knoldene er spiselige og har været udnyttet af den oprindelige befolkning.

Højde x bredde og årlig tilvækst: 0,75 x 0,50 m (75 x 50 cm/år).

Hjemsted 
Arten er udbredt over det meste af det tempererede Nordamerika, Mexico, Hawaii og det nordlige Sydamerika. Den er nøje knyttet til vådområder, og tåler både stillestående og stærkt strømmende vand, fuldstændig nedsænkning og tørlægning. Arten er knyttet til et højt indhold af fosfater og hårdt vand. Den er naturaliseret flere steder i Europa, hvor den anses for at være en invasiv art. 

I Hiawatha Indian Reserve Marsh, som ligger i Peterborough County tæt på Lake Ontario, Canada, findes arten på en kyststrimmel mellem en sø og sumpen sammen med bl.a. Kattehale, Bidens frondosa (en art af Brøndsel), Grå-El, Impatiens biflora (en art af Balsamin), Kærmysse, Mose-Pors, Pile-Kornel, Sølv-Løn (unge planter) og Urtica gracilis (en art af Nælde)

Note

Eksterne henvisninger 

Vandplanter
Hvide blomster
Østjydsk Musikforsyning

Østjydsk Musikforsyning, også blot kaldet ØM, var et dansk underholdningsorkester, der bl.a. er kendt fra revyerne på Hotel Pejsegården i Brædstrup, som orkestret medvirkede i fra 1983 til 2008. Oprindeligt hed orkestret Harmoniorkesteret Kærne, som blev dannet 1963, ØM var en udløber af Harmoniorkesteret Kærne og blev dannet i 1972 i Århus som promenadeorkester i Tivoli Friheden og bestod af:
 Bjørn 'Bønne' Christensen: Trompet, sang, flugelhorn og melofon
 H.C. Vartenberg: Saxofon og sang
 Anders Erboe: Bas, tuba og sang
 Marius Dahl Knudsen: Guitar, banjo og mandolin
 Anders Barfoed: Piano, harmonika, fløjte, piccolofløjte og klokkespil.

Gennem årene har ØM samarbejdet med en række andre kunstnere, bl.a. Gitte Hænning, Peter Belli, Ole Thestrup, Flemming Jensen, Trine Gadeberg, Steffen Brandt, Sanne Salomonsen, Henrik Koefoed, Jesper Klein, Anne Linnet, Thomas Eje, Niels Hausgaard og Flemming "Bamse" Jørgensen. Bandet har foruden at være en fast del af Pejserevyerne bl.a. også optrådt under Århus Festuge samt i Tivoli Friheden. Revyerne i Brædstrup bar fantasifulde undertitler som ØM i trøjen, ØM i ørerne (1999) og ØM i fuld swing.

I 1988 blev Østjydsk Musikforsyning tildelt Hædersprisen af Dansk Musiker Forbund for med sin "utraditionelle sammensætning af festlige musikere at bevise, at disharmonier også har deres plads i dansk musikliv". Ved Revyernes Revy i 1995 modtog ØM prisen for årets revymusik.

ØM ophørte sommeren 2009 efter 37 års uafbrudt virke.

Referencer 

Musikgrupper fra Danmark
Musikgrupper fra 1963
Ophørt i 2009
Fotomontage

Fotomontage er et billede som er opbygget af flere fotografier eller dele af fotografier. Teknikken blev særligt taget i brug i 1920'erne, blandt andet til politiske plakater med talende motiver og effektfulde kompositioner. Begrebet svarer lidt til det nyere ord billedmanipulation, som desuden omfatter digital retouchering af fotografier. I dag bruges fotomontager i alle billedmedier.

Teknik 
Tidligere blev fotomontager lavet ved at klippe fotografier i stykker og sætte dem sammen på en ny måde. I nyere tid er digitale billedredigeringsprogrammer taget i brug hvor man før brugte saks og lim. Det har givet nye muligheder og gjort teknikken tilgængelig for praktisk talt alle med en moderne computer. Billedmanipulation og retouchering af billeder bliver således brugt i større eller mindre grad i næsten alle billedmedier og af de fleste fotografer i dag, særligt indenfor reklame og modefotografi. Billedmanipulation er også en morsom hobby for mange.

Historie 
Den engelske fotograf Henry Peach Robinson (1830-1901) skal have lavet verdens første fotomontager allerede lige efter at han bengyndte karrieren i 1857. Teknikken og tankegangen blev siden videreført af andre kunstnere og fotografer, blandt andet af George Grosz omkring 1915, en tegner som var påvirket af malerkunstens kubister og deres collager, det vil sige materielbilleder.

Mange regner alligevel dadaisten Hannah Höch (1889-1975) som opfinderen af den moderne fotomontage. Hun videreudviklede sin fototeknik sammen med Raoul Hausmann (1886-1971). I 1920'erne og 1930'erne fortsatte kunstnere som Johannes Baader, Aleksandr Rodtjenko (1891-1956) og konstruktivisten László Moholy-Nagy at arbejde og eksperimentere med teknikken. Særligt berømte er imidlertid John Heartfields anti-nazistiske billedcollager fra 1930'erne, det samme gjaldt Marinus Jakob Kjeldgaard, der blev kendt for sine satiriske fotomontager i den franske ugeavis Marianne hvor han advarede mod Hitler. I Skandinavien har blandt andet den danske kunstner Leif Grange arbejdet meget med fotomontage.

Brug 
Fotomontage og collager kan bruges til at lave kunstnerisk interessante kompositioner eller for at formidle et budskab eller billedidé tydeligere. Formålet kan være ganske pædagogisk, det vil sige for at forklare et forhold visuelt, men sammenstillingerne er ofte bevidst surrealistiske og humoristiske.

Se også 
 Billedmanipulation
 Collage

Fotografi
Kunstens teknikker
Ricardo Fuller

Ricardo Dwayne Fuller (født 31. oktober 1979 i Kingston, Jamaica) er en jamaikansk tidligere fodboldspiller. Han spillede i karrieren blandt andet for Crystal Palace, Hearts, Preston North End, Portsmouth, Southampton og Ipswich Town. Han nåede desuden 77 kampe og ti scoringer for Jamaicas landshold.

Eksterne henvisninger 

 

Fodboldspillere fra Jamaica
Personer fra Kingston
Fodboldspillere fra Stoke City F.C.
Fodboldspillere fra Crystal Palace F.C.
Fodboldspillere fra Portsmouth F.C.
Wade Elliott

Wade Patrick Elliott (født 14. december 1978 i Southampton, England) er en engelsk tidligere fodboldspiller. Elliot spillede primært på midtbanen som højre kant, men kan også spille positionen som højre back.

I sine ungdomsår spillede Elliot for Southampton og for Bashley F.C. Han debuterede som professionel for Bournemouth og skiftede i 2005 til Burnley, hvor han to gange er blevet kåret som årets spiller.

Eksterne henvisninger 

 

Fodboldspillere fra Burnley F.C.
Fodboldspillere fra England
Personer fra Southampton
Steven Caldwell (fodboldspiller)

Steven Caldwell (født 12. september 1980) i Stirling, Skotland, er en skotsk tidligere fodboldspiller.

Caldwell spillede gennem karrieren for blandt andet Newcastle, Burnley og Birmingham i England, og nåede desuden 12 kampe for det skotske landshold.

Noter 

Fodboldspillere fra Skotland
Personer fra Stirling
Cigarettænder

En cigarettænder eller cigartænder er en anordning, som hovedsageligt er monteret i en bil og bruges til at tænde cigaretter og andre tobaksvarer.

Den består af en stikdåse, som også kan benyttes til tilbehør, og af selve cigarettænderen (indsatsen), som sidder i stikdåsen. Ved at trykke på en knap på bagsiden af cigarettænderen bliver en metalspiral opvarmet ved hjælp af el, så den bagefter gløder og kan anvendes til at tænde en cigaret.

Cigarettænderen kan i mange tilfælde også fungere som 12V-strømkilde i bilen. Navigationssystemer, opladere til mobiltelefoner og desuden apparater som f.eks. ventilatorer kan strømforsynes fra cigarettænderen. Nyere biler har ofte en såkaldt ikke-ryger-pakke, hvor der i stedet for cigarettænderen er monteret en stikdåse, hvis mål svarer til cigarettænderen og tjener til, at stikdåsen stadigvæk kan bruges til disse elektroniske apparater.

I mange biler er der, f.eks. gennem højere udstyrsniveauer eller generelt i biler i de højere klasser, også monteret sådanne stikdåser i bagagerummet eller foran bagsædet til tilslutning af f.eks. elektriske kølebokse eller underholdningselektronik.

Pluspolen sidder i spidsen af stikket, mens huset (eller kontakterne på siden) er forbundet med bilens stel.

Optænding
Tobaksrygning
Biltilbehør
Nørre Haksted

Nørre Haksted (dansk) eller Nordhackstedt (tysk) er en landsby og kommune beliggende på gesten få km sydvest for Flensborg i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Skovlund kommunefællesskab (Amt Schafflund). Landsbyen er sogneby i Nørre Haksted Sogn. Sognet lå i Vis Herred (Flensborg Amt), da Slesvig var dansk indtil 1864.

Nørre Haksted er første gang nævnt 1352. Stednavnet henføres til personnavnet Hak (Hak Ulvstand) eller hage. Kommunevåben viser tilsvarende en hageplov (foræld.; hakkeplov). Nørre Hakstedlund er første gang nævnt 1803. Mod syd findes der tilsvarend et Sønder Haksted i Jørl Sogn (Hjørdel Sogn)

Nørre Haksted Kirke er fra1100-tallet. Christian Feddersen var præst i Nørre Haksted i 1800-tallet. Siden 1875 findes der et mejeri i landsbyen.

Eksterne henvisninger 

 Kommunens hjemmeside

Noter 

Byer i Kreis Slesvig-Flensborg
Byer i Slesvig-Holsten